***Рег. №……………../2016г.***

**ВЪЗЛОЖИТЕЛ**: **Университет за национално и световно стопанство**

**ИЗПЪЛНИТЕЛ: …………………………………………………………….**

ПРОЕКТ НА Д О Г О В О Р ЗА ОБОСОБЕНА ПОЗИЦИЯ № 1

**№ …..…………./ 2016г.**

 Днес, ……………….............. 2016 г., в гр. София, между:

 **УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО,** с адрес: гр. София 1700, Студентски град “Хр. Ботев”, ул. „Осми декември“, ЕИК: 000670602, ИН по ДДС: BG000670602, представляванот Николай Бакърджиев – Помощник - Ректор и Лидия Дончева – Директор на дирекция «Финанси», наричан по-нататък за краткост **«ВЪЗЛОЖИТЕЛ»** от една страна

и

**…………………………………..,** със седалище и адрес на управление: …………………………………………………….., ЕИК: ………………………, ИН по ДДС: ……………………………., представлявано от …………………………………. – Управител, от друга страна, наричано по-нататък за краткост „**ИЗПЪЛНИТЕЛ“**,

**след проведена процедура по реда на глава осма „а“ от ЗОП - публична покана за избор на „ИЗПЪЛНИТЕЛ“ за обособена позиция № 1: „Абонаментно сервизно обслужване и ремонт на хладилна техника в П“ССО“ – УНСС за 2016г./2018г.“ от обществена поръчка, с предмет: „Абонаментно сервизно обслужване и ремонт на хладилна техника, професионално кухненско оборудване, техника в пералното стопанство и ел. бойлери в УОБ – с. Равда и П“ССО““, на основание Решение на Ректорски съвет за откриване на процедурата № 29/04.11.2015г., чл.14, ал.4, т.2 от ЗОП, решение на РС № …………………………. за избор на „ИЗПЪЛНИТЕЛ“, и съгласно разпоредбата на чл. 101е от ЗОП, се сключи настоящият договор за следното:**

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва абонаментно сервизно обслужване и ремонт на следната хладилна техника в П“ССО“ на УНСС за 2016г./2018г. в съответствие с Техническото предложение на ИЗПЪЛНИТЕЛЯ - Приложение № 1 и Ценовото предложение на ИЗПЪЛНИТЕЛЯ – Приложение № 2, неразделни части от настоящия договор, както следва:

* **стол № 33**

|  |  |  |
| --- | --- | --- |
| **№** | **Наименование на съоръжението**  | **броя** |
| 1 | Хладилна камера | 5 |
| 2 | Хладилен шкаф 1250 | 4 |
| 3 | Хладилен шкаф ХВС 2020К | 1 |
| 4 | Нискотемпературен хладилен шкаф ХВН 21330 К | 1 |

* **стол № 39**

|  |  |  |
| --- | --- | --- |
| **№** | **Наименование на съоръжението**  | **броя** |
| 1 | Хладилен шкаф ХВС 2020 К | 2 |
| 2 | Фризер АFG 5532 | 1 |
| 3 | Фризер АFG 5430 | 1 |

**(2)** Абонаментната поддръжка включва:

1. периодичен контрол и профилактика на съоръженията и инсталациите за обезпечаване на нормалното им функциониране;
2. настройка на инсталациите;
3. пълно техническо обслужване;
4. технически консултации за машините, съоръженията и инсталациите;

 5. демонтаж на аварирали части, доставка и монтаж на нови резервни части и/или консумативи, при необходимост.

**ІІ. СРОК НА ДОГОВОРА**

**Чл. 2.** Настоящият договор се сключва за срок до 27.01.2018г., считано от 29.06.2016г.

**ІІІ. ЦЕНА И НАЧИН НА ПЛАЩАНЕ. ПРИЕМАНЕ**

**Чл. 3. (1)** Прогнозната стойност на обществената поръчка е до **15 000 лв.** (петнадесет хиляди лева)без ДДС.

**(2)** ВЪЗЛОЖИТЕЛЯТ, чрез П“ССО“ заплаща на ИЗПЪЛНИТЕЛЯ месечна такса за сервизно обслужване на техниката по чл. 1, ал. 1, в размер на **………………….. лв**.(……………………. лева)без включен ДДС в срок от 30 дни след представянето от ИЗПЪЛНИТЕЛЯ на фактура в оригинал, и след подписване на двустранен протокол за извършеното от представителите на страните по посочената банкова сметка на ИЗПЪЛНИТЕЛЯ: ………………………………………………………………………………………………………

В месечната такса са включени всички разходи на ИЗПЪЛНИТЕЛЯ, без тези за закупуване на резервни части и/ или консумативи.

**(3)** Ако за отстраняване на повреда е необходимо влагане на резервни части, ИЗПЪЛНИТЕЛЯ оферира цените им, като след приемането им от ВЪЗЛОЖИТЕЛЯ, чрез П“ССО“ и влагането им констатирано с двустранен протокол, се заплащат с абонаментната такса за следващия месец след ремонта и представена фактура – оригинал.

**Чл. 4.** До пето число на всеки месец, ИЗПЪЛНИТЕЛЯТ изготвя и представя на П“ССО“ протокол, в който се отразяват извършените през предходния месец работи по предмета на договора. След подписване на протокола от двете страни, ИЗПЪЛНИТЕЛЯТ представя на ВЪЗЛОЖИТЕЛЯ, чрез П“ССО“ фактура в оригинал.

**ІV. ЗАДЪЛЖЕНИЯ НА ИЗПЪЛНИТЕЛЯ**

**Чл. 5.**  ИЗПЪЛНИТЕЛЯТ се задължава да извършва качествено и в договорените срокове възложените работи.

**Чл. 6. (1)** ИЗПЪЛНИТЕЛЯТ се задължава да извършва периодичен контрол и профилактика на съоръженията и инсталациите веднъж месечно.

**(2)** ВЪЗЛОЖИТЕЛЯТ, чрез П“ССО“ своевременно уведомява ИЗПЪЛНИТЕЛЯ за възникнали повреди и аварии. ИЗПЪЛНИТЕЛЯТ се задължава да ги отстранява най-късно до 24 часа, считано от подаване на заявката, освен в случаите когато отстраняването на възникналата повреда или авария налага доставката на резервни части от чужбина. Повреда е налице при отклонения в съоръженията и инсталациите, които не водят до спиране на тяхната работа. Аварията е ситуация, при която едно или повече съоръжения или инсталации не работят.

**(3)** В случаите, когато се налага подмяна на части и/или консумативи, ИЗПЪЛНИТЕЛЯТ се задължава предварително да представи на П“ССО“ за утвърждаване заявка с количествата и цените на необходимите за подмяна резервни части и консумативи. При извършване на доставката, резервните части и/или консумативи следва да са придружени от сертификат за качество и произход и гаранция. ИЗПЪЛНИТЕЛЯТ се задължава да достави необходимите резервни части и/или консумативи в срок до 3 (три) календарни дни, освен в случаите когато се налага доставка на резервни части от чужбина.

**(4)** ИЗПЪЛНИТЕЛЯТ сключва договор с посочения/те в офертата подизпълнител/и, за което се прилагат разпоредбите на част втора, глава трета, раздел VII /чл. 45а - чл. 45б/ от ЗОП.

**V. ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** ВЪЗЛОЖИТЕЛЯТ, чрез П“ССО“ се задължава да осигурява достъп до поддържаните съоръжения и инсталации, както и да осигури ползването на наличната техническа документация за съоръженията и инсталациите.

**Чл. 8**. **(1)** ВЪЗЛОЖИТЕЛЯТ, чрез П“ССО“ се задължава да експлоатира съоръженията и инсталациите само чрез определени лица, имащи необходимата компетентност за работа с тях. Основни задължения на тези технически лица са:

* да следят за правилното пускане и спиране на отделните видове оборудване;
* да разпознават сигнализациите за нормална работа и авария на отделните машини и устройства;
* да уведомяват своевременно ИЗПЪЛНИТЕЛЯ за възникнали аварии и смущения в нормалното функциониране на поддържаната от ИЗПЪЛНИТЕЛЯ техника.

**(2)** Най-късно до 5 (пет) работни дни, считано от датата на влизане в сила на настоящия договор, ВЪЗЛОЖИТЕЛЯТ определя свой представител, който да оказва при необходимост административно съдействие на ИЗПЪЛНИТЕЛЯ, както и да подписва и съхранява текущата документация, свързана с изпълнението на договора.

**VІ. НЕУСТОЙКИ И ГАРАНЦИИ**

**Чл. 9.** **(1)** При забавено изпълнение на някое от задълженията си по договора, неизправната страна дължи на изправната неустойка в размер на 1 % (един процент) от месечната абонаментна такса, за всеки просрочен ден, но не повече от 20 % (двадесет процента) от тази сума.

**(2)** При забавено изпълнение на задълженията по договора повече от 20 (двадесет) дни изправната страна има право да прекрати договора, като уведоми за това неизправната, без да й дава допълнителен срок за изпълнение, както и да претендира за неустойка за пълно неизпълнение по договора в размер на една месечна абонаментна такса.

 **(3)** ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на предвидените неустойки.

**Чл. 10.** ИЗПЪЛНИТЕЛЯТ има право да прекрати сервизното поддържане на отделни съоръжения, в случай че установи системно неспазване от страна на П“ССО“ при УНСС на изискванията за експлоатация. Прекратяването става с едномесечно писмено предизвестие, подписано от ИЗПЪЛНИТЕЛЯ, в което се мотивират причините за прекратяване.

**Чл. 11.** Вложените материали ще се доказват с декларация за съответствие. Вложените резервни части са с гаранция от една година, а гаранцията за извършен ремонт е две години.

**Чл. 12.** Всички използвани при извършването на ремонтните работи материали трябва да са със сертификати за качество или, ако са внос - да бъдат одобрени за ползване на територията на Република България.

**VІІ.ПРЕКРАТЯВАНЕ**

 **Чл. 13.** Договорът се прекратява:

а) с изтичане на уговорения срок или с изчерпване на договорената в чл.3, ал.1 сума;

б) с окончателно изпълнение на договорените услуги ;

в) по взаимно съгласие между страните;

 г) с еднократно едномесечно писмено предизвестие на изправната страна за развалянето му отправено до неизправната страна

 **Чл. 14.** При виновно неизпълнение на задълженията на една от страните, договорът може да бъде развален от изправната страна при условията на чл. 87 от Закона за задълженията и договора.

**VІІІ. ЗАКЛЮЧИТЕЛНИ РАЗПОРЕДБИ**

**Чл. 15. (1)** Когато неизпълнението на този договор се дължи на възникването на непреодолима сила, изпълнението на задълженията по него на всяка от страните се спират за времето на действието на непреодолимата сила.

**(2)** Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, граждански вълнения и други.

 **(3)** Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 работни дни писмено да извести другата страна за непреодолимата сила и евентуалните последствия от нея за изпълнението на този договор. В случай, че не изпрати никакво известие, дължи обезщетение за вредите от това.

**Чл. 16**. (1)За целите на настоящия договор уведомяването на ИЗПЪЛНИТЕЛЯ се извършва писмено по факс, по електронна поща или с препоръчано писмо на адреса, посочен на страница 1-ва от настоящия договор.

**(2)** Уведомяването на П“ССО“ при УНССсе извършва писмено по факс: **№:02/8165861,** по електронна поща на адрес **psso@abv.bg** или с препоръчано писмо на адрес – София, Студентски град „Христо Ботев“, бл. 23А, ниско тяло.

**Чл. 17.** (1) За неуредените в този договор въпроси се прилагат разпоредбите на действащото законодателство.

**(2)** Всички спорове, които възникнат във връзка с тълкуването или изпълнението на този договор, се решават от страните по споразумение, а когато това се окаже невъзможно, спорът се отнася за разрешаване пред компетентен съд по реда на ГПК.

 Настоящият договор се състави и подписа в три еднообразни екземпляра, от които два за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

Приложение № 1 – Техническо предложение на ИЗПЪЛНИТЕЛЯ;

Приложение № 2 – Ценово предложение на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**За УНСС ………………………..**

**ПОМОЩНИК-РЕКТОР: Управител:**

 **Николай Бакърджиев ……………………….**

**ДИРЕКТОР НА ДИРЕКЦИЯ**

**«ФИНАНСИ»:**

**Лидия Дончева**